Imtella' Marzu 17, 2021 Tmien persuni nqatlu f'attakki fi tliet spas fl-istat tal-Georgia, fl-Istati Uniti. Fost il-vitttmi hemm sitt nisa Ażjatiċi, bil-Korea t'Isfel tikkonferma li erbgħa mill-vittmi kienu ta' dixxendenza Koreana. Raġel ta' 21 sena ġie arrestat u huwa s-supettat ewlieni fit-tliet sparaturi. Għalkemm il-mottiv ta' dawn l-attakki għadu mhux ikkonfermat, fl-Istati Uniti kienet irrappurtata żieda f'reati ta' mibegħda lejn persuni ta' dixxendenza Ażjatika minħabba l-idea li kienu responsabbli għall-pandemija tal-Covid-19.